**Протокол**

**№10**

Днес 18.10.2022 г. от 16:00 часа се проведе заседание на ОИК Лом при следния дневен ред:

1. Разглеждане Уведомление на основание чл.30, ал.4, т.4 от ЗМСМА вх.№210/17.10.2022г. от председателя на Общински съвет-Лом, във връзка с постъпило чрез председателя на Общински съвет-Лом до ОИК-Лом от общинският съветник Надя Йорданова Петрова, Заявление рег.№ ОД-01-106/17.10.2022г. за прекратяване на пълномощията й като общински съветник, поради избирането й за народен представител.

2. Приемане на Решение за обявяване за избран за общински съветник от Местна коалиция „НДСВ (ВОЛЯ,ДПС)“ следващия от кандидатската листа в изборите за общински съветници и за кметове на 27 октомври 2019 г. в Община Лом.

3. Определяне на дежурен член на ОИК за деня на полагане на клетва на новоизбрания общински съветник от листата на Местна коалиция„НДСВ(ВОЛЯ, ДПС)“.

Нямаше други предложения и дискусии по дневния ред .Така направеното предложение бе подложено на гласуване.

Гласували 13 членове на комисията - „За” гласували 13 члена, „Против” – 0 /няма/.

На заседанието присъстваха:

**Председател**

1. Драган Георгиев Цветанов

**Зам. председатели**

1. Анна Николаева Кръстева
2. Марияна Любомирова Маринова

**Секретар**

1. Петър Асенов Петров

**Членове**

1. Александър Тодоров Калинов
2. Валентин Борисов Иванов
3. Емил Георгиев Александров
4. Ива Милисеева Милисеева
5. Лорита Божидарова Гочева
6. Огнян Христов Евтимов
7. Румянка Цветанова Николова
8. Уляна Живкова Дамянова
9. Юлия Ангелова Софрониева

По първа и втора точка от дневния ред докладва Председателят Драган Георгиев Цветанов:

На 17.10.2022г. с вх.№210/17.10.2022г. са получени документи Уведомление от председателя на Общински съвет-Лом изх.№ОД-01-107/17.10.2022г. с приложено към него Заявление рег.№ОД-01-106/17.10.2022г. от Надя Йорданова Петрова- общински съветник в Община Лом, с което заявява, че желае правомощията й на общински съветник да бъдат предсрочно прекратени, считано от 09.10.2022г.. Прекратяването на пълномощията й като общински съветник се налага поради избирането й за народен представител от 12 МИР Монтана, което е отразено в Решение на ЦИК №1564-НС от 07.10.2022г. с което са обявени всички избрани народни представители.

С Решение № 117 от 28.10.2019 г., НАДЯ ЙОРДАНОВА ПЕТРОВА е обявена от ОИК-Лом за избрана като общински съветник от кандидатската листа на Местна коалиция„НДСВ(ВОЛЯ, ДПС)“. Предвид удостоверяващите настъпили факти и обстоятелства, на основание на които по закон (ex lege) предсрочно са прекратeни пълномощията на общински съветник – основание по чл. 30, ал. 4, *т. 4,*  от Закона за местното самоуправление и местната администрация и изричното заявление на лицето да бъдат прекратени като общински съветник, следва да бъде обявен за избран следващия кандидат от листата на Местна коалиция„НДСВ(ВОЛЯ, ДПС)“. Когато  е налице изричното заявление, правната последица от което е освобождаване на съответното място в листата на съответната партия, чл. 458 от ИК определя изрично реда, по който следва да бъде класиран следващ кандидат, а именно: - „*Когато пълномощията на общински съветник са предсрочно прекратени, общинската избирателна комисия обявява за съветник следващия в съответната листа кандидат“.*

Съгласно предоставената справка за класиране от „Информационно обслужване”АД, ОИК Лом следва да обяви за избрана ЕЛИСЪВЕТА ИВАНОВА МЕТОДИЕВА с ЕГН \*\*\*\*\*\*\*\*\*.

Нямаше други предложения и дискусии.Така направеното предложение бе подложено на гласуване.

Гласували 13 членове на комисията - „За” гласували 13 члена, „Против” – 0 /няма/.  
 Въз основа на гласуването ОИК Лом взе следното решение:

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4,  *т. 4* от ЗМСМА

**Р Е Ш И:**

Констатира предсрочно прекратяване пълномощията на НАДЯ ЙОРДАНОВА ПЕТРОВА – общински съветник.

Обявява за избран за общински съветник ЕЛИСЪВЕТА ИВАНОВА МЕТОДИЕВА с ЕГН \*\*\*\*\*\*\*\*\*\*\*\*, следващ в листата на Местна коалиция„НДСВ(ВОЛЯ, ДПС)“ кандидат.

На обявения за избран общински съветник да се издаде удостоверение.

Копие от настоящото решение да се изпрати за сведение на Председателя на Общински съвет Лом и на ЦИК.

Решението на основание чл. 30, ал. 8 ЗМСМА не подлежи на оспорване.

По трета точка от дневния ред бе направено предложение от Председателят Драган Георгиев Цветанов за дежурен член на ОИК в деня на полагане на клетва на новоизбрания общински съветник от листата на Местна коалиция„НДСВ(ВОЛЯ, ДПС)“ да бъде определена Румянка Цветанова Николова.

Нямаше други предложения. Нямаше дискусии.

Предложението беше гласувано.   
Гласували 13 членове на комисията - „За”  
Гласували „Против” – 0 /няма/  
 Поради изчерпване на дневния ред заседанието бе закрито.

Председател: Драган Георгиев Цветанов

Секретар: Петър Асенов Петров